ZMLUVA O DIELO A LICENČNÁ ZMLUVA č. 01A2024

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 65 a nasl. zákona č. 185/2015 Z. z. Autorský zákon medzi:

# Objednávateľ:

**Názov: Mestské kultúrne stredisko Levice**

**Sídlo: A. Sládkoviča 2, 934 01 Levice**

**Štatutárny zástupca: Mgr. Mária Mészárošová**

**IČO: 00060526**

**DIČ: 2020401350**

**IČ DPH: SK2020401350**

**bankové spojenie: Prima banka Slovensko, a.s.**

**číslo účtu: SK63 5600 0000 0071 1749 5010**

(ďalej len „objednávateľ“) a

**Autor:**

**Sídlo:**

**Štatutárny zástupca:**

**IČO:**

**DIČ:**

**IČ DPH:**

**Registrácia:**

**bankové spojenie:**

**číslo účtu:**

(ďalej len „autor“)

# Predmet zmluvy

* 1. Predmetom tejto zmluvy je vytvorenie autorského diela, udelenie súhlasu na použitie diela, úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.
	2. Autor sa zaväzuje vlastnou tvorivou duševnou činnosťou **vypracovanie audiovizuálneho diela, TV spotov a virtuálnej reality** potrebných pre realizáciu zákazky s názvom „Vytvorenie audiovizuálneho diela, TV spotov a virtuálnej reality“ k projektu „Obnova národnej kultúrnej pamiatky – židovská škola Levice““ (ďalej len „dielo“) v rámci projektu „Obnova národnej kultúrnej pamiatky – židovská škola Levice“, kód projektu: CLT01030,, podporeného z Grantov EHP a Nórska.
	3. Touto zmluvou udeľuje autor objednávateľovi licenciu k dielu špecifikovanú v článku 3 tejto zmluvy. Objednávateľ sa zaväzuje za dielo a udelenú licenciu zaplatiť autorovi odmenu podľa článku 4 tejto zmluvy.

# Vytvorenie diela

* 1. Autor sa zaväzuje vytvoriť dielo v jednotlivých častiach podľa prílohy č. 1 zmluvy rešpektujúc ideový zámer novej expozície.
	2. Autor sa zaväzuje vytvoriť dielo tak, aby neobsahovalo žiadne skutočnosti, ktoré môžu bez právneho dôvodu zasiahnuť do práv a právom chránených záujmov iných alebo by mohli byť v rozpore s dobrými mravmi alebo považované za neslušné.
	3. Autor sa zaväzuje dielo spĺňajúce požiadavky podľa bodu 2.1 tohto článku odovzdať objednávateľovi v elektronickej podobe zaslaním objednávateľovi emailom na adresu riaditelka@mskslevice.sk.
	4. **Termín odovzdania celého diela v požadovaných formátoch je do 20 dní od nadobudnutia účinnosti tejto zmluvy.**
	5. Objednávateľ má právo žiadať autora o doplnenie či inú úpravu diela, a to do 5 dní odo dňa jeho odovzdania podľa bodu 2.3 tohto článku; na vykonanie týchto úprav objednávateľ poskytne autorovi 5 kalendárnych dní, ak si zmluvné strany nedohodnú inú lehotu.
	6. Autor sa zaväzuje poskytnúť objednávateľovi súčinnosť pri prípadnom spojení diela s iným dielom, zaradení do databázy alebo jeho spracovaní, a to v termíne (predrokovanom s autorom) určenom objednávateľom; tento termín objednávateľ oznámi autorovi v primeranej lehote.
	7. Hmotné substráty, na ktorom je dielo odovzdané objednávateľovi v zmysle bodu 2.3 tohto článku zmluvy, sa zaplatením autorskej odmeny stávajú výhradným vlastníctvom objednávateľa.

# Licencia – spôsob, rozsah a čas použitia diela

* 1. Autor udeľuje objednávateľovi súhlas na použitie diela alebo jeho častí nasledovnými spôsobmi:
		1. vyhotovenie rozmnoženín diela v neobmedzenom *(množstevnom)* rozsahu, zahŕňajúc rozmnoženiny priame aj nepriame, trvalé aj dočasné, vcelku aj sčasti, akýmikoľvek technickými prostriedkami/zariadeniami a v akejkoľvek forme, a pokiaľ ide o rozmnoženiny v elektronickej forme, tak v režime s on-line aj off-line,
		2. verejné rozširovanie rozmnoženín diela predajom alebo inou formou prevodu vlastníckeho práva, nájmom alebo vypožičaním,
		3. spracovanie a preklad diela do iného jazyka,
		4. spojenie diela s iným dielom,
		5. verejný prenos diela,
		6. verejné vykonanie diela,
		7. verejné vystavenie diela.
	2. Autor udeľuje objednávateľovi licenciu bezodplatne, ako výhradnú, v neobmedzenom rozsahu (bez kvantitatívneho, vecného alebo teritoriálneho ohraničenia) a na celú dobu trvania autorských majetkových práv k dielu.
	3. Autor udeľuje objednávateľovi súhlas na udelenie sublicencie v rozsahu udelenej licencie alebo jej časti; autor nevyžaduje, aby ho objednávateľ o tejto skutočnosti bezodkladne informoval.
	4. Licencia sa primerane vzťahuje aj na prípadné deriváty diela ako aj jeho rozmnoženiny, ak vznikli uplatnením niektorého z relevantných oprávnení podľa bodu 3.1 písm. c) až e) tohto článku zmluvy.
	5. Objednávateľ je oprávnený, nie však povinný licenciu, resp. jednotlivé oprávnenia licencie využiť.

# Odmena a platobné podmienky

* 1. Objednávateľ sa zaväzuje zaplatiť autorovi za vytvorenie celého diela a licenciu na jeho použitie odplatu podľa prílohy č. 1 zmluvy.

Celková cena za kompletné dielo je vo výške **maximálne** DOPLNIŤ **eur s DPH.**

 Autor je / nie je plátcom DPH

* 1. Objednávateľ poskytne zhotoviteľovi zálohovú platbu za účelom riadneho a včasného zhotovenia predmetu zmluvy. Objednávateľ sa zaväzuje poskytnúť zhotoviteľovi zálohovú platbu vo výške 100 % celkovej ceny predmetu zmluvy s DPH v zmysle bodu 4.1 tohto článku, a to do 30.04.2024 (vrátane). V tejto súvislosti je zhotoviteľ povinný objednávateľovi najneskôr v deň účinnosti zmluvy vystaviť a doručiť zálohovú faktúru a po prijatí zálohovej platby sa zaväzuje bezodkladne vystaviť a objednávateľovi doručiť faktúru k prijatej platbe preukazujúcu prijatie zálohovej platby od objednávateľa.
	2. Zmluvné strany sa dohodli, že v prípade odovzdávania a preberania diela, je zhotoviteľ povinný do piatich (5) dní odo dňa podpisu preberacieho protokolu potvrdzujúceho riadne a včasné zhotovenie diela vystaviť a doručiť objednávateľovi vyúčtovaciu faktúru.
	3. Zmluvné strany sa vzájomne dohodli na tom, že záväzky a povinnosti zhotoviteľa počas realizácie diela budú zabezpečené finančnou zábezpekou. Táto zábezpeka je fixne stanovená vo výške **75%** z celkovej ceny predmetu zmluvy s DPH. Zmluvné strany uplatnia zábezpeku formou bankovej záruky, ktorá bude zriadená v prospech objednávateľa najneskôr do piatich (5) pracovných dní odo dňa nadobudnutia účinnosti tejto zmluvy s trvaním počas celej lehoty realizácie diela, až do doručenia poslednej vyúčtovacej faktúry objednávateľovi.
	4. Obsahom bankovej záruky bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi na uspokojenie:
1. nárokov z porušenia zmluvných podmienok do momentu doručenia vyúčtovacej faktúry,
2. nárokov na zaplatenie zmluvnej pokuty,
3. nárokov z náhrady škody,
4. nákladov vzniknutých v dôsledku predčasného ukončenia zmluvy,
5. iných oprávnených nárokov vzniknutých počas realizácie diela do doručenia vyúčtovacej faktúry,

ktoré nebudú zhotoviteľom riadne a včas v prospech objednávateľa uspokojené. Zmluvné strany sa dohodli, že pohľadávku, ktorá tým objednávateľovi vznikne môže objednávateľ jednostranne započítať so zábezpekou. V prípade započítania bude zhotoviteľovi vrátená zábezpeka znížená o započítané pohľadávky.

* 1. Objednávateľ sa zaväzuje celkovú zábezpeku uvoľniť zhotoviteľovi do piatich (5) dní odo dňa doručenia vyúčtovacej faktúry nadväzujúcej na zhotovenie a prebratie celého diela v zmysle tejto zmluvy.
	2. Objednávateľ sa zaväzuje zhotoviteľovi uvoľniť zábezpeku v celej výške, prípadne vo výške zníženej o započítané pohľadávky v zmysle bodu 4.5, aj v prípade predčasného zániku/skončenia zmluvy, a to do piatich (5) dní odo dňa, kedy ku skončeniu zmluvy došlo.
	3. Zmluvné strany sa dohodli, že zhotoviteľ je oprávnený nahradiť bankovú záruku zložením zábezpeky vo výške **75%** z celkovej ceny predmetu zmluvy s DPH na účet objednávateľa uvedený v záhlaví zmluvy. Pre túto formu zabezpečenia zábezpeky platia rovnaké zmluvné podmienky ako pre bankovú záruku.
	4. Faktúra musí obsahovať všetky náležitosti vyžadované príslušnými všeobecne záväznými právnymi predpismi. Ak faktúra nebude obsahovať náležitosti vyžadované príslušnými všeobecne záväznými právnymi predpismi alebo touto zmluvou, objednávateľ je oprávnený vrátiť faktúru autorovi. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej alebo novo vystavenej faktúry objednávateľovi.
	5. Zmluvné strany vyhlasujú, že na odmene podľa bodu 4.1 tohto článku sa dohodli rešpektujúc príslušné ustanovenia Autorského zákona a že ju považujú za odmenu spravodlivú, zodpovedajúcu spôsobu, rozsahu, účelu a času použitia diela.
	6. Autor podpisom tejto Zmluvy prehlasuje, že odmena podľa bodu 4.1 tohto článku je reálna voči aktuálnym podmienkam trhu. Autor si je vedomý, že predmet Zmluvy bude financovaný z dotácie, ktorej podmienky čerpania sú upravené v Projektovej zmluve č. č. 59/2021 zverejnenej na adrese <https://www.crz.gov.sk/zmluva/5725819/>.
	7. Predmet zmluvy bude financovaný z projektu: Obnova národnej kultúrnej pamiatky – židovská škola Levice, kód projektu: CLT01030, spolufinancovaný z Programovej oblasti: Podnikanie v oblasti kultúry, kultúrne dedičstvo a kultúrna spolupráca v rámci EEA Grants.
	8. Autor sa zaväzuje, že umožní všetkým kontrolným subjektom, vrátane Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

# Exkluzivita udelených privolení

* 1. Autor sa počas trvania výhradnej licencie udelenej podľa čl. 3 tejto zmluvy zaväzuje:
		1. samostatne nepoužiť dielo, jeho prípadné spracovania ani iné deriváty s výnimkou prípadov podľa bodu 5.2 tohto článku,
		2. neudeliť bez súhlasu objednávateľa tretej osobe súhlas nakladať s dielom, jeho prípadnými spracovaniami, alebo inými derivátmi, niektorým zo spôsobov vymedzeným v čl. 3 tejto zmluvy.
	2. Ustanovenie bodu 5.1 tohto článku sa nevzťahuje na použitia, ktoré autor realizuje samostatne a výhradne na účel propagácie alebo prezentácie výsledkov vlastnej tvorivej činnosti, napr. prostredníctvom zbierky vlastnej tvorby, autorskej antológie, autobiografie.

# Zánik zmluvy

* 1. Zmluvný vzťah založený touto zmluvou končí:
		1. zo zákonných dôvodov,
		2. uplynutím účinnosti zmluvy podľa povahy záväzku,
		3. vzájomnou písomnou dohodou,
		4. jednostranným odstúpením od zmluvy z dôvodov ustanovených v zákone alebo uvedených v tejto zmluve.
	2. Ukončiť zmluvný vzťah podľa bodu 6.1 písm. c) možno kedykoľvek s tým, že sa v písomnej dohode uvedie, na koho podnet sa takáto dohoda uzatvára a dôvod jej uzatvorenia.
	3. Ukončiť zmluvný vzťah podľa bodu 6.1 písm. d) možno v prípade zvlášť hrubého porušenia povinností ustanovených v tejto zmluve; zvlášť hrubým porušením sa rozumie porušenie povinnosti jednej zo zmluvných strán, pri ktorom nie je možné spravodlivo požadovať od druhej zmluvnej strany, aby pokračovala v plnení podľa tejto zmluvy, a to so zreteľom na jej obsah a účel.
	4. Objednávateľ je oprávnený odstúpiť od zmluvy, ak bude zrejmé, že dielo nebude hotové včas a/alebo nebude vykonané riadne, a ak autor neurobí nápravu ani v objednávateľom určenej primeranej lehote.
	5. Autor a objednávateľ nie sú v omeškaní, ak toto vznikne v dôsledku vplyvu vyššej moci. Pod vyššou mocou sa rozumejú okolnosti, ktoré nastali po uzavretí zmluvy ako výsledok nepredvídateľných a zmluvnými stranami neovplyvniteľných prekážok.
	6. Objednávateľ môže ukončiť zmluvný vzťah podľa bodu 6.1 písm. d) najmä ak sa niektoré z autorových vyhlásení podľa tejto zmluvy ukáže ako nepravdivé.

# Sankcie za neplnenie zmluvy

* 1. Vzhľadom na termíny a povinnosti vyplývajúce pre Objednávateľa zo zmluvy o poskytnutí finančného príspevku / dotácie uvedenej v čl. 4 ods. 4.11 a 4.12 tejto zmluvy, sa Zmluvné strany dohodli, že v prípade nedodržania termínu plnenia podľa čl. 2 bodu 2.4 tejto zmluvy je objednávateľ oprávnený požadovať od autora zaplatenie zmluvnej pokuty vo výške 25 % z odmeny za omeškané dielo podľa čl. 4 bodu 4.1 tejto zmluvy; autor sa zaväzuje takúto zmluvnú pokutu zaplatiť. Objednávateľ je oprávnený popri zmluvnej pokute požadovať od autora aj náhradu škody, ktorá prevyšuje výšku zmluvnej pokuty.
	2. V prípade omeškania objednávateľa s úhradou autorskej odmeny je autor oprávnený požadovať od objednávateľa zaplatenie úroku z omeškania vo výške stanovenej príslušnými právnymi predpismi.

# Záverečné ustanovenia

* 1. Právne skutočnosti neupravené touto zmluvou sa riadia príslušnými ustanoveniami Autorského zákona a tam, kde to nie je možné, ustanoveniami Obchodného zákonníka alebo iných všeobecne záväzných právnych predpisov platných v Slovenskej republike.
	2. V prípade zmeny všeobecne záväzných právnych predpisov budú príslušné ustanovenia tejto zmluvy, ak to bude nutné, uvedené do súladu a ostatné zmluvné ustanovenia zostanú v platnosti. Neplatnosť niektorého z ustanovení zmluvy nemá za následok neplatnosť celej zmluvy.
	3. Zmeny a doplnenia tejto zmluvy možno vykonať len na základe vzájomnej dohody formou písomných a zmluvnými stranami podpísaných dodatkov.
	4. Zmluvné strany vyhlasujú, že zmluva bola uzavretá podľa ich skutočnej a slobodnej vôle, určite, vážne a zrozumiteľne, nie v tiesni ani za inak nápadne nevýhodných podmienok.
	5. Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že sa oboznámili s obsahom tejto zmluvy a na znak súhlasu ju podpisujú.
	6. Zmluvné strany sú si vedomé skutočnosti, že zmluva, ako aj všetky jej prípadné dodatky, môžu byť zverejnené na webovom sídle správcu programu prostredníctvom ktorého je Projekt financovaný.
	7. Zmluva je vyhotovená v troch rovnopisoch v slovenskom jazyku; jeden pre autora a dva pre objednávateľa.
	8. Zmluva nadobúda platnosť dňom jej podpísania oboma Zmluvnými stranami. Zmluva nadobudne účinnosť na druhý deň po zverejnení v Centrálnom registri zmlúv (crz.gov.sk).

Príloha č. 1: Cenová ponuka

Príloha č. 2: Zoznam subdodávateľov

V Leviciach, dňa ........ V ......., dňa ........

................................................... ....................................................

Mgr. Mária Mészárošová

 riaditeľka MSK Levice titul, meno a priezvisko štatutárneho zástupcu Zhotoviteľa, podpis, pečiatka

Príloha č. 1 Zmluvy: Súhrnná cenová ponuka

Príloha č. 2 Zmluvy: Zoznam subdodávateľov

# Zoznam subdodávateľov

 (čestné vyhlásenie k subdodávkam)

Uchádzač: DOPLNIŤ, so sídlom DOPLNIŤ,

IČO: DOPLNIŤ týmto vyhlasujem, že v zákazke s názvom: ***Vytvorenie audiovizuálneho diela, TV spotov a virtuálnej reality k projektu „Obnova národnej kultúrnej pamiatky – židovská škola Levice*“: (**[[1]](#footnote-1)**)**

* nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmeny subdodávateľov počas plnenia zmluvy, ktoré sú uvedené v súťažných podkladov);
* budem využívať subdodávky a na tento účel uvádzam údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne:
1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa trvalého pobytu a dátum narodenia:

V ......., dňa .........

 ...................................................................................

Podpis a pečiatka oprávnenej osoby

1. *Nehodiace sa prečiarknite* [↑](#footnote-ref-1)